Page:Six popular songs (2).pdf/5

 Oh, when I heard the bonnie bonnie bird, The tears cam’ drappin’ rarely, I took the bonnet aff my head, For weel I lo’ed Prince Charlie.

Quo’ I, my bird, my bonnie bonnie bird, Is that a tale ye borrow, Or is’t some words ye’ve learnt by rote, Or a lilt o’ dool and sorrow? Oh no, no, no, the wee bird sang, I’ve flown sin’ morning early; But sic a day of wind and rain— Oh waes me for Prince Charlie.

On hills that are by right his ain. He roams, a lonely stranger; On every side he’s press’d by want— On every side by danger. Yestreen I met him in a glen, My heart maist bursted fairly, For sadly chang’d indeed was he, Oh waes me for Prince Charlie.

Dark night cam’ on, the tempest howl’d, Out o’er thy hills and valleys; And whare was’t that your Prince lay down, Whase hame should been a palace? He row’d him in his Highland plaid, Which cover’d him but sparely, An’ slept beneath a bush o’ broom— Oh waes me for Prince Charlie.